description: Потърпевшото дете е едно от трите, които бяха обявени за държавно издирване в събота (8 октомври) след ден в неизвестност, а в неделя бяха открити.

title: Насилникът на момичето от Дома за деца в "Люлин" остава в ареста

maintext:
Фотограф: Анелия Николова
След закрито заседание Софийският градски съд остави в ареста Йордан Георгиев, обвинен в изнасилването на 13-годишно момиче от Дома за настаняване в столичния квартал "Люлин", съобщи БНР.Потърпевшото дете е едно от трите, които бяха обявени за държавно издирване в събота (8 октомври) след ден в неизвестност, а в неделя бяха открити В мотивите си съдът записа, че мъжът е многократно осъждан, няма лични документи, няма постоянен адрес, а престъплението, за което е обвинен е с висока степен на обществена опасност. Според прокурор Антон Радойнов на Георгиев евентуално ще бъдат повдигнати и други обвинения. "Има множество доказателства, които подкрепят тезата на прокуратурата. Не се касае само за свидетелски показания, за следствени експерименти, за огледи и редица други доказателства", заяви прокурорът.Решението може да бъде обжалвано пред Софийския апелативен съд.


title: Хамилтън спечели в САЩ, но Розберг е все по-близо до титлата

maintext:
Пилотите на "Мерцедес" отново доминираха
Люис Хамилтън спечели Гран при на САЩ и по този начин запази интригата за шампионската титла във Формула 1.Неговият съотборник Нико Розберг обаче със сигурност е останал доволен от състезанието на пистата в Остин. Той финишира втори и по този начин направи още една крачка до крайния триумф, като до края на сезона остават три състезания.Последното място на почетната стълбичка зае пилотът на "Ред бул" Даниел Рикардо.Четвъртото място остана за Себастиан Фетел с "Ферари", следван от Фернандо Алонсо с "Макларън", който в последния момент изпревари направилия отлично състезание Карлос Сайнц с "Торо росо". В зоната на точките финишираха още Фелипе Маса ("Уилямс"), Серхио Перес ("Форс Индия"), Дженсън Бътън ("Макларън") и Ромен Грожан ("Хаас").Състезанието премина спокойно за стартиралия от полпозишън Хамилтън, който запази първото място до края и не срещна никакви проблеми в запазването му. Розберг пък бе изпреварен от Рикардо на старта, но в последствие по-добрата стратегия на германеца му позволи да си върне второто място.Макс Верстапен с "Ред бул" и Кими Райконен с "Ферари" пък отпаднаха заради различни проблеми на болидите си и така направиха скучна битката в челната десятка. Единствената борба до края бе за петата позиция, която в крайна сметка спечели Алонсо.

fasttext_language: bg


title: "Ауди" Q5 свали килограми и прибави динамика

maintext:
В зависимост от избора на светлини предницата изглужда доста различна.
[Ауди]
Виртуалният кокпит в класически изглед
[Ауди]
[Ауди]
[Ауди]
[Ауди]
[Ауди]
Работещите в мексиканския завод с първия сглобен автомобил.
Новото "Ауди" Q5, което дебютира преди броени дни на автосалона в Париж, има амбициите да постави нови стандарти в сегмента си по отношение на възможностите за свързаност, ефективността и системите за подпомагане на водача, съобщиха от компанията. Сред интересните новости в колата е въздушното окачване, с регулируеми настройки на амортисьорите.В сравнение с предшественика, Q5 прибавя сантиметри в почти всички направления. Въпреки това, теглото е намалено с до 90 килограма.Актуалните размери на кросоувъра на "Ауди" са 4.66 метра дължина, 1.89 м широчина, 1.66 м. височина и 2.82 метра междуосие. Дизайнът не е радикално нов, но автомобила може да бъде снабден с предни светодиодни, или Matrix LED светлини.Купувачите на Q5 могат да избират между 14 цвята на лаковото покритие и пет линии на оборудване – sport и design, спортен пакет S line, design selection, както и екстериорен пакет S line.В салона има достатъчно място за петима пътници, като по отношение на вътрешните размери новият кросоувър е значително по-добър от своя предшественик и част от конкурентните модели. Изборът на седалки е широк, като има и такива с масаж.В зависимост от настроението и избрания режим на шофиране, опционалното амбиентно интериорно осветление дава избор между 30 различни цвята. Задната седалка в Q5 е с разделена на три сегмента облегалка и може да се регулира по наклон или по дължина. В зависимост от положението й, товарното отделение има обем между 550 и 610 – с 10 литра повече спрямо предходното поколение. При сгъване на облегалката вместимостта достига до 1550 литра.Вратата на багажника може да е със сензорно отваряне на електрическия заден капак, а нивото на задния мост се сваля, при наличието на пневматично окачване.Освен стандартното приборно табло, "Ауди" Q5 може да се поръча с т.нар. "виртуален кокпит", проектиран на 12.3-инчов цветен екран. При него водачът избира между класически вариант с километраж и оборотомер, или такъв, в който централното място се заема от навигационната система.Предлаганият също като опция Head-up дисплей прожектира важни за шофирането данни директно на челното стъкло. Мултимедийната система е с 8.3-инчов дисплей, на разположение е и модул със SIM-карта, който осигурява безжичен интернет за до осем устройства. Озвучителната система може да е Bang & Olufsen.Сред асистиращите системи присъстват адаптивен круиз контрол с включен асистент за движение в задръстване, който при равномерен трафик е в състояние за кратко да поема изцяло работата с волана и педалите. В новото Q5 водачът бива предупреждаван за всяка една опасност - непреднамерено напускане на лентата на движение, автомобил в мъртвата зона на огледалата, приближаване на превозно средство при маневриране на заден ход, асистент при завиване в кръстовище и други.Много от системите предприемат автономно спиране, ако има риск от инцидент, а шофьорът не реагира. При слизане, ако отзад приближава кола, мотоциклет или дори колело, също има сигнализация, която заостря вниманието на разсеяния пасажер.Поглед към двигателите разкрива четири TDI и един TFSI представител. Мощността на всеки от тях е увеличена с до 27 к.с., но разходът на гориво е намален.Двулитровите дизели със 150, 163 и 190 конски сили. Трилитровият V6 на същото гориво мобилизира 286 коня и 620 Нм. максимален въртящ момент.Модифицираният двулитров TFSI мотор генерира 252 к.с, но се задоволява с едва 6,8 литра бензин на 100 километра. При скоростните кутии присъстват шестстепенната механична трансмисия, седемстепенен автомат с два съединителя S tronic и осемстепенен автоматик с хидравличен преобразувател на въртящия момент tiptronic за трилитровия дизел.Новото задвижване на четирите колела quattro е серийно за по-мощните дизели и бензиновия агрегат, а за базовия дизелов модел със 150 к.с. се предлага като опция. Системата изключва задвижването на задния мост автоматично във всички ситуации, когато то не е необходимо, и го включва отново, когато има нужда от това.Както при варианта с предно предаване, така и при моделите със система quattro е налична функция за селективно разпределение на тягата между колелата на предния мост за постигане на по-пъргаво пътно поведение.За върховия V6-дизел Audi предлага по желание на клиента спортен диференциал на задния мост, който разпределя тягата между задните колела за постигане на още по-впечатляваща динамика на пътя. Новото окачване съчетава спортни и комфортни характеристики, а електромеханично сервоуправление е по-прецизно.Като опция се предлага и динамично управление, чиято настройка варира в зависимост от скоростта и ъгъла на завиване. По отношение на пружините и амортисьорите се предлагат два варианта.Окачването с регулиране на настройките на амортисьорите предлага широк избор от възможности между динамика и спорт, които водачът може да избира.Новото въздушно окачване, наред с различните настройки на амортисьорите разполага и с възможност за избор между пет варианта на клиренса. С двата напълно нови режима lift/offroad и allroad, "Ауди" Q5 e още по-убедително извън пътя.Новото поколение на кросоувъра ще се произвежда в новия завод на компанията в Мексико, открит преди броени дни. Това е първа производствена мощност на "Ауди" в Северна Америка. Продажбите в Европа на Q5 започват в началото на следващата година.


description: "Днешното нападение над Красимир Кънев е тревожно покушение над най-уважавания защитник на човешките права в България. Властите трябва незабавно да разследват инцидента и да предадат извършителите пред съда", заяви Джон Далхуисен.

title: "Амнести" осъди нападението над председателя на Хелзинкския комитет

maintext:
Красимир Кънев
Фотограф: Анелия Николова
Директорът на европейската програма на международната правозащитна организация "Амнести интернешънъл" Джон Далхуисен осъди нападението над председателя на Българския хелзинкски комитет (БХК) Красимир Кънев, съобщава capital.bg . Кънев е бил нападнат тази сутрин пред хотел "Радисън" в София от двама неизвестни мъже."Днешното нападение над Красимир Кънев е тревожно покушение над най-уважавания защитник на човешките права в България. Властите трябва незабавно да разследват инцидента и да предадат извършителите пред съда, в рамките на един справедлив процес", призовава той.До момента не е имало официална информация от МВР във връзка с нападението.По-рано днес от БХК заявиха, че "през годините служители на организацията многократно са били обект на тормоз и закани заради работата си в защита правата на човека в България", но до този момент никога не се е стигало до физическо посегателство. "Силно сме обезпокоени от наблюдаваната от години опасна тенденция в България да се допуска, одобрява и дори възхвалява говорене, което насажда омраза или подтиква хората към насилие спрямо някои от най-уязвимите групи в обществото. Агресията се насочва съответно и към малкото организации и активисти, които се заемат със задачата да ги защитават", заявиха от организацията.


description: Конфедерацията на работодателите и индустриалците в България (КРИБ) в декларация призова към стабилност и предсказуемост, която правителството да осигури. "Икономиката не иска оставки, икономиката иска стабилност и предсказуемост.

title: КРИБ призова да не се искат оставки, а кабинетът да завърши мандата си

maintext:
КРИБ като представител на икономическите оператори в България потвърждава позицията си отпреди осем месеца, която заяви с декларация на 10 февруари 2016 г. На снимката: премиерът Бойко Борисов на бала на организацията през юни.
Фотограф: Надежда Чипева
Икономиката не иска оставки, икономиката иска стабилност и предсказуемост. По тази причина както искането, така и даването на оставки, граничи с национална безотговорност", написа работодателската организация по повод започналите вчера искания на оставки на премиера и министри след като български кандидат не оглави ООН.
В документа се посочва, че бизнес съюзът следи
Конфедерацията на работодателите и индустриалците в България (КРИБ) в декларация призова към стабилност и предсказуемост, която правителството да осигури. "с особено безпокойство нарастващото вътрешнополитическо напрежение, свързано със започващата предизборна надпревара. В тази ситуация КРИБ като представител на икономическите оператори отново заявява, че правителството трябва да гарантира тази стабилност и предсказуемост и това следва да продължи до края на мандата му.България не само започна да излиза от финансовата и икономическа криза, но вече има положителна тенденция в икономическото си развитие. За устойчивия растеж е необходимо продължаването на реформите и ние твърдо настояваме правителството да следва досегашния си курс, пише работодателската организация."Сега не е време за искане на оставки, нито за въпроси и отговори кой е спечелил и кой е загубил в надпреварата за Генерален секретар на ООН. Това не е темата на деня. Икономиката не иска оставки, икономиката иска стабилност и предсказуемост. По тази причина както искането, така и даването на оставки, граничи с национална безотговорност", завършва декларацията.


description: "В момента вече не правим нищо. Обаждах се и изпратих няколко имейла на най-близкия му сътрудник и получих много любезни отговори. Засега това е достатъчно", коментира представителка на шведската академия пред "Гардиън".

title: Нобеловият комитет все още няма вест от Боб Дилън

maintext: Боб Дилън, вероятно най-изненадващият Нобелов лауреат от последните години, все още не е коментирал приза за литература, който му бе присъден миналия четвъртък - дори пред Нобеловия комитет. Пред радио "Швеция" перманентния секретар на шведската академия Сара Даниус призна, че за момента комитетът е преустановил опитите да се свърже лично с певеца."В момента вече не правим нищо. Обаждах се и изпратих няколко имейла на най-близкия му сътрудник и получих много любезни отговори. Засега това е достатъчно", обясни тя, цитирана от "Гардиън".По традиция носителите на Нобел посещават Швеция през декември, за да получат наградата си от крал Густав XVI и да изнесат реч. "Не съм притеснена. Мисля, че ще се появи", коментира Даниус за събитието. "Във всеки случай наградата остава негова".Дилън имаше концерти в Щатите в четвъртък и в петък, където свири след "Ролинг стоунс". За пръв път излизаме на една и съща сцена с Нобелов лауреат по литература, и нямаше по-подходящ тази година от него, заявиха британските рокаджии от сцената. Певецът обаче не каза и дума за отличието, което мнозина оспорват.Дилън е първият музикант, получил наградата. Неговият колега - и защо не потенциален нобелист Ленърд Коен коментира, че да му се даде Нобелова награда, "е все едно да закичиш Еверест с медал за най-висок връх."


description: Кандидатът за президент на САЩ Хилъри Клинтън изрази увереност, че новото разследване на ФБР на личния й имейл сървър няма да покаже нищо ново след първата проверка през юли.

title: Клинтън не се притеснява от новото разследване на ФБР, но настоява да е бързо

maintext: Кандидатът за президент на САЩ Хилъри Клинтън изрази увереност, че новото разследване на ФБР на личния й имейл сървър няма да покаже нищо ново след първата проверка през юли . Тя коментира, цитирана в световните медии, че най-важното сега е разследването да приключи бързо и ФБР да изясни каквото има да изяснява преди изборите на 8 ноември.В петък директорът на службата Джеймс Коми обяви, че проверката на демократичния кандидат се подновява , след като отделни имейли, свързани с разследването на Клинтън, са се появили в друг случай, по който работи бюрото."Видях писмото на директор Кони до конгреса. Остават 11 дни до може би най-важните избори в историята на нашата страна. Хората на Америка заслужават да получат всички факти незабавно", казва Клинтън на извънреден брифинг след новината."Самият директор казва, че не знае дали имейлите посочени в писмото му, имат тежест или не. Уверена съм, че каквито и да са те, няма да променят извода, направен през юли. Затова е съществено важно бюрото да обясни този въпрос, какъвто и да е той, веднага. Чакам с нетърпение да преминем към съществените въпроси, пред които е изправена страната ни и победата на 8 ноември", коментира още кандидатът на демократите.Опонентът й Доналд Тръмп обаче определи подновеното разследване като "най-големият политически скандал от Уотъргейт насам". Кандидатът за президент на Републиканската партия смята, че ФБР не би отворило случая толкова близо преди изборите, ако не ставаше дума за "нечувана криминална проява".Според Националният комитет на Републиканската партия, цитиран от руската информационна агенция ТАСС и БТА, решението на ФБР е основание Клинтън да бъде изключена от надпреварата за президентството. "Несъмнено, Хилари Клинтън хиляди пъти е създавала заплаха за разкриване на поверителна информация, опитвайки се по време на работата си в Държавния департамент на САЩ да скрие своите корупционни схеми", се посочва в изявлението на опониращата партия.


title: "Лацио" и "Лион" искат звездата на "Лудогорец" Джонатан Кафу

maintext:
Домусчиев определи цена от минимум 10 млн. евро на бразилеца
[LAP.bg]
"Лацио" и "Лион" са отборите, които официално са проявили интерес към звездата на "Лудогорец" Джонатан Кафу.Това разкри агентът на бразилския футболист Луиш Карвальо.Според изказването му, разградчани са получили конкретни оферти от италианския и френския тим. Той отрече слуховете, които се появиха в медиите през последната седмица, че и "Лестър" се интересува от футболиста."В момента водим конкретни разговори с два тима, които са отправили предложенията си. Става въпрос за "Лацио" и "Лион". Колкото до Лестър, с тях и като цяло от Англия няма нищо конкретно", сподели Карвальо пред sportwitness.co.uk, цитиран от "Гонг".25-годишният Кафу впечатлява с изявите си в Европа през последните месеци и без съмненение е най-конвертируемият играч на "Лудогорец" в момента. Преди време собственикът на "орлите" Кирил Домусчиев му постави цена от минимум 10 млн. евро.


title: Предизборни филми

maintext:
1/4 снимки в галерията Направих 4 колажа във връзка с президентските избори. Колажите са между предизборните плакати и плакати от известни филми.
Фотограф: Анонимен


description: До момента в община Варна са одобрени 69 сдружения на собствениците, регистрирани по националната програма за енергийна ефективност на многофамилните жилищни сгради. С 26 блока са сключени договори за саниране, но едва 6 кооперации от кв. "Владислав Варненчик" участват активно в програмата.

title: Започва обновяването на част от варненския кв. "Владислав Варненчик"

maintext:
Фотограф: Николай Дойчинов
Във Варна започва обновяване на междублоковите пространства в микрорайон от най-големия панелен комплекс в града "Владислав Варненчик". Това съобщиха от пресслужбата на общинската администрация.Проектът за обновяване на IV микрорайон е на стойност 8,2 млн. лв., осигурени по ОП "Региони в растеж". Още около 5 млн. лв. ще бъдат заложени в бюджета на общината за подмяна на подземните комуникации. Това обяви кметът Иван Портних по време на среща с домоуправители от район "Владислав Варненчик".Проектът за обновяване на IV микрорайон предвижда основен ремонт, включително подмяна на подземните комуникации, на ул. "Янко Мустаков" – от бул."Константин и Фружин" до ул. Св. Елена", изграждане на нови тротоари, обновяване на вътрешната улична мрежа, озеленяване и строителство на зони за отдих, детски площадки и паркинги."В момента се подготвят техническите спецификации на проекта, след което предстои избор на изпълнител за инженеринг и проектиране, издаване на разрешение за строеж и същинско изпълнение", обясни зам.-кметът на Варна Христо Иванов.По време на днешната среща стана известно, че пак със средства по ОП "Регионално развитие" предстои строителство на спортни площадки и ремонт на две училища, детска градина и читалище "П. Славейков 1928".До момента в община Варна са одобрени 69 сдружения на собствениците, регистрирани по националната програма за енергийна ефективност на многофамилните жилищни сгради. С 26 блока вече са сключени договори за саниране, но едва 6 кооперации от кв. "Владислав Варненчик" участват активно в програмата, каза Христо Иванов.Догодина се очаква държавата да осигури още 1 млрд. лв. за саниране. Най-активни в страната до момента по тази програма са Кюстендил и Благоевград.По време на днешната среща беше обсъден и проектът за модернизиране на друг панелен квартал във Варна - "Кайсиева градина". Той е включен в резервната група проекти в инвестиционната програма на общината, тъй като там в момента се водят съдебни дела.


title: Откъс от "Нощ и ден" на Вирджиния Улф

maintext:
В рубриката "Четиво" публикуваме откъс от "Нощ и ден" - вторият роман на Вирджиния Улф, излязъл в началото на седмицата в издателство "Колибри". Преводът е на Иглика Василева.
Беше неделя вечер през октомври и подобно на много други млади дами от нейната класа, Катарин Хилбъри наливаше чай. Може би една пета от ума ѝ беше заета с това, а останалите части прескачаха неголямата бариера на деня, която делеше този тук доста кротък момент от понеделник сутрин, като си мислеше за нещата, които човек върши доброволно и нормално денем. Макар да мълчеше, беше повече от ясно, че тя е господарка на положението, което ѝ беше достатъчно познато, затова бе склонна да го остави, може би за шестстотен път, на естествения му ход, без да прибягва до незаетите си способности. Един поглед стигаше, за да се увери, че госпожа Хилбъри притежава в такова изобилие дарбата за успешно организиране на чаено парти за знатни възрастни хора, че едва ли се нуждаеше от помощта на дъщеря си, която да я отмени в досадните задължения, свързани със сервиза, хлебчетата и маслото.
Като се има предвид, че неголямото парти се беше настанило около масичката за чай само преди двайсет минути, оживлението, което се забелязваше по лицата, и шумът, който всички произвеждаха вкупом, говореха похвално за домакинята. На Катарин изведнъж ѝ хрумна, че ако в този момент някой внезапно отвори вратата, сигурно ще си помисли, че добре се забавляват; ще си каже: "Да попаднеш в истински чудесна къща!", и инстинктивно се изсмя, после се намеси в разговора, както можеше да се предположи, колкото да усили шума, заради престижа на къщата, тъй като на нея самата изобщо не ѝ беше весело. Точно в този момент, като че ли за нейно удоволствие, вратата се отвори със замах и в стаята влезе млад мъж. Докато се здрависваше с него, Катарин го попита мислено: "Какво ще кажете, забавляваме ли се добре?..."
– Мамо, господин Денам – каза на глас, тъй като забеляза, че майка ѝ е забравила името му.
Господин Денам също долови този факт и той усили притеснението, което неизбежно съпровожда влизането на непознат в стая, пълна с разприказвали се хора, които се чувстват като у дома си. В същото време той изпита усещането, че хиляди дебело облицовани врати се затвориха между него и улицата навън. Фини точици, нещо като ефирна есенция на мъглата, видимо увиснаха в просторното и доста празно пространство на салона за гости, сребреещи при подредените върху масата свещи и розовеещи в светлината на откритата камина. Омнибусите и файтоните още кънтяха в ушите му, а тялото му тръпнеше от забързания ход по улиците, когато пресичаше трафика напред-назад и се смесваше с пешеходците; в сравнение с тях този салон тук му изглеждаше много далечен и тих, а лицата на възрастните хора – с размекнати черти, на разстояние едно от друго – притежаваха някаква свежест поради факта, че въздухът в салона се беше сгъстил от сините точици на мъглата. Господин Денам беше влязъл точно когато господин Фортескю, прочут романист, бе стигнал до средата на едно много дълго изречение. Той го задържа недоизказано, докато новодошлият седне, а госпожа Хилбъри сръчно съедини така разделените части, като се приведе към него и попита:
– Кажете, господин Денам, какво бихте сторили, ако сте омъжен за инженер и ви се налага да живеете в Манчестър?
– Тя, разбира се, би могла да учи персийски – намеси се слаб, възрастен господин. – В Манчестър няма ли поне един пенсиониран учител, или друг човек на перото, с когото би могла да чете на персийски?
– Една наша братовчедка се омъжи и се пресели да живее в Манчестър – поясни Катарин, на което господин Денам просто измънка нещо, което всъщност се и очакваше от него, а романистът продължи от мястото, където беше спрял. Господин Денам се упрекна ядосано, макар и наум, че бе сменил свободата на улицата с тази изтънчена гостна, където, не стигат другите неудобства, ами едва ли ще успее да се покаже в най-добрата си светлина. Огледа се и видя, че с изключение на Катарин всички бяха над четиресет, като единствената утеха бе въпросният господин Фортескю, който беше голяма знаменитост, така че на следващия ден човек можеше да се похвали с това запознанство.
– Били ли сте някога в Манчестър? – обърна се той към Катарин.
– Никога – отвърна му тя.
– Тогава защо имате нещо против?
Катарин разбърка чая си, замислена – поне на Денам така му се стори – върху задължението си да долее нечия и друга чаша, докато тя всъщност се чудеше как може да хармонизира присъствието на този странен млад мъж с това на останалите. Направи ѝ впечатление, че стиска чашата си така, сякаш още малко и тънкият порцелан ще се счупи. Забеляза, че е нервен; съвсем естествено е за един кокалест млад мъж, с леко зачервено от вятъра лице и недотам пригладена коса, да е нервен на подобно парти. Освен това той вероятно не обича такива събирания и е дошъл само от любопитство или пък защото баща ѝ го беше поканил – както и да е, нямаше лесно да се спогоди с останалите.
– Предполагам, че няма да има с кого да си общува в Манчестър – каза тя първото нещо, което ѝ мина през ума.
Господин Фортескю я наблюдаваше вече миг-два по начин, по който само романистите имат навика да наблюдават; при тази реплика той се усмихна и взе повод от нея за едно кратко по-нататъшно разсъждение.
– Въпреки умерената си склонност да преувеличава, този път Катарин е права – каза той, отпусна се назад в креслото, впери умисления поглед на помътнелите си очи в тавана, допря връхчетата на пръстите си и взе да описва: първо ужаса на манчестърските улици, после голата безкрайна пустош в покрайнините на града, после сбутаната малка къща, в която ще живее момичето, както и професорите и нещастните млади студенти, прехласнати по измъчените творби на нашите по-млади драматурзи, които ще ѝ гостуват, и как външният ѝ вид ще се променя постепенно, и как ще прескача до Лондон, и как Катарин ще я развежда наоколо, както се води задъхано куче на верижка, докато минава покрай редица шумни месарници. С една дума: бедното мило създание.
– О, господин Фортескю – възкликна госпожа Хилбъри, когато той свърши. – Аз пък току-що ѝ писах, за да ѝ кажа колко ѝ завиждам! Мислех си за големите градини и симпатичните възрастни дами с ръкавици без пръсти, които не четат нищо друго освен "Спектейтър" и почистват свещниците от нагар. Нима всички те са изчезнали? На тръгване ѝ рекох, че там ще намери всички хубави неща на Лондон, но без ужасните улици, чийто вид толкова ни потиска.
– Там има университет – обади се слабият господин, който допреди малко твърдеше, че там би трябвало да съществуват и хора с познания по персийски. – Знам, че има и тресавища, защото онзи ден четох за тях в една книга – каза Катарин.
– Чувствам се натъжен и изумен от невежеството на моето семейство – отбеляза господин Хилбъри.
Беше възрастен мъж с кафяви бадемови очи, които грееха непривично за възрастта му и освежаваха тежките черти на лицето му. Непрекъснато си играеше с малък зелен камък, прикрепен към часовниковата му верижка, и така излагаше на показ дългите си изящни пръсти; освен това имаше навика много бързо да поклаща глава насам-натам, без да променя положението на едрото си и доста пълно тяло, сякаш по този начин непрекъснато си набавяше храна за забавление и размисъл при минимален разход на енергия. Човек можеше да предположи, че за него е отминало времето на лични амбиции или пък че доколкото е могъл, вече ги е задоволил и сега се възползва от значителната си проницателност по-скоро за да наблюдава и размишлява, отколкото да си вади заключение.
Катарин, поне Денам реши така, докато господин Фортескю издигаше нова витиевата конструкция от думи, приличаше и на двамата си родители, но елементите на тази прилика бяха някак странно смесени. Имаше бързите, импулсивни движения на майка си, устни, които се отваряха аха да кажат нещо, но бързо се затваряха; тъмните бадемови очи на баща си, пропити със сиянието на тъгата, или, тъй като тя беше твърде млада, за да е придобила мрачни възгледи, човек можеше да предположи, че сиянието идва не толкова от тъгата, колкото от дух, отдаден на размисъл и самодисциплина. Ако се съди по косата, по цвета на кожата и формата на чертите ѝ, тя беше поразително, дори направо красива. Излъчваща решителност и уравновесеност, комбинация от качества, които образуват забележителен характер, тя не можеше да не смути един млад мъж, който при това я познава бегло. Що се отнася до останалото: беше висока, роклята ѝ – с убит цвят и украсена с дантела с оттенъка на старо злато, върху която скъпоценно семейно бижу проблясваше в червено. Денам, макар и мълчаливо, забеляза, че тя владее ситуацията и реагира мигновено, щом майка ѝ я помоли за помощ, но въпреки това му беше ясно, че следи всичко с бегло внимание. Направи му впечатление, че не ѝ е лесно да присъства на сбирката с всички тези възрастни люде, затова обузда първоначалната си склонност да смята, че се държи враждебно към него. След разточителното обсъждане на Манчестър разговорът смени темата.
– Катарин, как се казва: Трафалгарската битка или Испанската армада? – попита майка ѝ.
– Трафалгарската, мамо.
– Разбира се, че е Трафалгарската. Колко съм глупава! Сега още една чаша чай с тънко резенче лимон и после, господин Фортескю, обяснете ми, моля ви, тази дребна и абсурдна загадка. Човек винаги си мисли, че мъж с римски профил би трябвало да е благородник – дори когато го среща в градските омнибуси.
Тук господин Хилбъри се намеси и според Денам продължи да говори доста смислено за адвокатската професия и за промените, които е наблюдавал в нея през годините. И наистина Денам беше попаднал на господина благодарение на своя статия по правен казус, публикувана от Хилбъри в неговото периодично издание, и това беше станало повод за запознанството им. Но когато миг по-късно бе обявено пристигането на госпожа Сътън Бейли, той се обърна към нея и господин Денам пак се умълча, лишен от възможността да се изкаже, продължи да седи до Катарин, която също мълчеше. Тъй като двамата бяха почти на една възраст, и двамата под трийсет, не им се полагаше правото да използват онези многобройни услужливи фрази, с помощта на които разговорите поемат в тихи, безбурни води. Мълчанието им се дължеше и на онзи доста недоброжелателен инат на Катарин да не използва никаква женска хитрост, за да помогне на младия мъж, в чието порядъчно и непреклонно държание долавяше нещо враждебно към нейната среда. Затова седяха и мълчаха, като Денам едва се сдържаше да не каже нещо грубо и гневно, което би могло да я шокира. Но госпожа Хилбъри винаги усещаше всяко умълчаване в салона като глуха нотка в звучна гама и като се наведе през масата, отбеляза с необичайно колеблив и безпристрастен тон, който винаги придаваше на фразите ѝ прилика с пеперуди, които прехвърчат от едно слънчево място на друго:
– Знаете ли, господин Денам, толкова ми приличате на скъпия господин Ръскин... Какво ще кажеш, Катарин, дали e от вратовръзката, или от прическата, или от начина, по който седи на стола? Кажете ми, господин Денам, почитател ли сте на Ръскин? Онзи ден един човек ми каза: "О, не, госпожо Хилбъри, ние не четем Ръскин". Чудя се какво четат тогава, защото не може да прекарваш времето си само в аероплани или да се ровиш в земните недра.
Погледна благосклонно към Денам, който не произнесе нищо членоразделно, после към Катарин, която се усмихна, но и тя не произнесе нищо, при което на госпожа Хилбъри като че ли ѝ хрумна блестяща идея и тя възкликна:
– Катарин, мисля, че господин Денам ще прояви интерес към нашите ценности. Сигурна съм, че не е като онзи ужасен млад господин Понтинг, който ми каза, че според него нашето задължение е да живеем изключително и само в настоящето. В края на краищата какво представ лява настоящето? Половината от него е миналото и бих казала, че то е по-добрата му част – добави и се обърна с лице към господин Фортескю. Денам се надигна, почти решен да си тръгва, с мисълта, че вече всичко е видял, но Катарин се изправи заедно с него, каза: "Може би ще искате да видите картините", и го поведе през салона към по-малка стая, в която се влизаше директно.
По-малката стая приличаше на нещо като параклис в катедрала, като грот в пещера, тъй като тътенът на трафика в далечината се долавяше като тих плисък на вода, а овалните огледала със сребърно покритие наподобяваха дълбоки езера, трепкащи под звездно небе. Но от двете сравнения това с религиозния храм беше по-подходящо, тъй като стаята беше пълна в реликви.
Катарин докосваше различни бутони и тук-там се появяваха светлини, разкривайки квадратна купчина червено-златисти книги, после дълга рокля в синьо и бяло, чиито бои лъщяха под стъклото, после махагоново писалище с подредени върху него неща за писане и най-накрая квадратна картина над писалището, която се радваше на специално осветление. Когато Катарин пусна тези последни светлини, тя се отдръпна назад, сякаш искаше да каже: "Ето това е!", а Денам се озова под погледа на великия поет Ричард Алардайс и леко се стресна, което породи у него желание да свали почтително шапка, ако носеше такава. От меките розови и жълти тонове на цветовете очите го гледаха с божествена благост, обгръщаха го така, сякаш съзерцаваха целия свят. Цветовете бяха толкова избелели, че освен красивите големи очи почти нищо друго не се различаваше в заобикалящия ги полумрак на картината.
Катарин го изчака, докато се наслади докрай, после каза:
– А това е писалището му. Използвал е това перо – и тя вдигна едно паче перо, след което го върна на мястото му.
Писалището беше изцапано със стари мастилени петна, перото – разрошено от употреба. Виждаха се и гигантските очила със златни рамки, поставени така, че да са му винаги подръка, а под писалището стояха чифт големи, износени чехли. Катарин вдигна единия и рече:
– Мисля, че дядо ми трябва да е бил поне два пъти по-голям в сравнение с днешните хора. Това – и тя продължи, сякаш знаеше наизуст какво следва да каже – е оригиналният ръкопис на "Ода на зимата". В ранните стихотворения има по-малко поправки, отколкото в по-късните. Искате ли да ги видите?


description: Българският тенисист бе аплодиран бурно от феновете в Шанхай по време на мача му с Вашек Поспишил, който хасковлията загуби в два сета.

title: Как Григор Димитров отново спечели аплодисменти с жеста си (видео)

maintext: Григор Димитров отново заслужи аплодисментите на публиката с поведението си не само по време на игра.Българският тенисист бе аплодиран бурно от феновете в Шанхай по време на мача му с Вашек Поспишил, който хасковлията загуби в два сета При един от сервисите на канадеца от чешки произход топката полетя право към едно от децата, които гонят топките и го удари в корема.Момчето се разплака, но това не остана незабелязано от Димитров, който спря играта за кратко, за да го успокои и да му подари накитника си.


title: Марк Маркес стана най-младият трикратен шампион в MotoGP

maintext:
Четири сезона в MotoGP, три световни титли за Маркес
Пилотът на "Репсол Хонда" Марк Маркес стана най-младият трикратен шампион в историята на MotoGP.23-годишният испанец спечели Гран при на Япония, а конкурентите му от "Ямаха" Валентино Роси и Хорхе Лоренсо не успяха да завършат надпреварата на пистата "Мотеги". Taка Маркес събра 273 точки в генералното класиране и си гарантира първата позиция три кръга преди края на сезона. Той има аванс от 77 точки пред Роси и 91 пред Лоренсо.Испанецът успя да спечели три световните титли за едва четири сезона в кралския клас. Той триумфира при дебюта си през 2013 г., защити титлата си година по-късно, а през миналия шампионат остана трети зад Лоренсо и Роси.Маркес се изравнява с Лоренсо и американците Уейн Рейни и Кени Робъртс на осмото място във вечната класация за най-много титли в кралския клас на MotoGP.С повече от тях са Еди Лоусън (4), Майк Хейлууд (4), Джон Съртис (4), Джеф Дюк (4), Майк Дуън (5), Валентино Роси (7) и рекордьорът Джакомо Агостини (8)."Много е специално да спечеля титлата тук. Това е първата ми победа на "Мотеги" в MotoGP, пред погледа на нашия собственик, което също е важно. При тази титла имаше повече напрежение, отколкото при първите две, но съм щастлив, че успях да се справя през целия сезон", каза Маркес.23-годишният пилот вече е и най-младият в историята с пет световни титли във всички класове. Той триумфира в Мото 2 през 2012 г. и при 125-кубиковите през 2010 г.Испанецът потегли втори на "Мотеги" и в първите метри успя да задмине стартиралия от полпозишън Роси. Лоренсо обаче атакува от вътрешната страна и от трета позиция поведе колоната след излизането от първи завой.Миналогодишният шампион беше начело до деветия завой на четвъртата обиколка, когато Маркес успя да го изпревари. Роси имаше нужда от още две обиколки, за да задмине на свой ред Лоренсо, но в това време лидерът вече беше натрупал близо секунда аванс.Надеждите на италианеца да преследва победата окончателно угаснаха след падане на десети завой в края на седмата обиколка. Доктора се прибра в гаража на "Ямаха" и прекрати участието си в състезанието.След отпадането на Роси Маркес водеше комфортно в състезанието с три секунди аванс. Лоренсо беше втори, но преднината му пред Андреа Довициозо започна да се стопява. Пет обиколки преди края испанецът загуби контрол върху предницата на девети завой и падна, което връчи титлата на сънародника му.Довициозо финишра втори и записа четвърти подиум през сезона. Каращяит втория си сезон в MotoGP Маверик Винялес направи още едно силно представяне и допълни почетната стълбичка.21-годишният испанец се качи на подиума за трети път през сезона след победата в Гран при на Великобритания и третото място във Франция. Освен това той се изкачи на четвърто място в генералното класиране, изпреварвайки Дани Педроса, който днес не стартира заради контузия.


description: Инцидентът смая републиканците, особено предвид отчаяната нужда на Тръмп да търси подкрепа сред жените

title: Поредният гаф на Тръмп паникьоса републиканците

maintext: Републиканците се олюляват от удара с разкритията за вулгарните изявления на Доналд Тръмп , пише "Асошиейтед прес", цитиран от БТА. Записът, в който милиардерът използва вулгарен език и между другото отбелязва, че щом си звезда, спрямо жените всичко ти е позволено, излезе три дни преди ключов дебат с Хилъри Клинтън и само месец преди изборите.Наистина Тръмп се извини, но и омаловажи показаното, като обяви, че това не е нищо повече от диверсия за отклоняване на вниманието. В опит да излязат с чест от ситуацията, един след друг възмутени членове на Конгреса "Републиканската партия" осъдиха коментарите в записа. Председателят на Камарата на представителите Пол Райън заяви, че е погнусен от думите на Тръмп и дори отказа покана от милиардера да участва в събитие на партията днес в Уисконсин. Райън обаче не оттегли подкрепата си за номинирания партиен кандидат, а само изрази надежда, че той ще постарае да докаже на страната, че има по-голяма респект към жените, отколкото този клип показва.За някои републикански лидери обаче Тръмп е отишъл прекалено далеч. "Вие, г-не, сте отклонението. Вашето поведение, г-не, е диверсията", възмути се сенаторът от Юта Майк Ли във "Фейсбук" след извинението на милиардера и го призова да се откаже от кампанията.Хилъри Клинтън, която прекара деня в подготовка за утрешния дебат, използва ситуация и в Туитър нарече думите на Тръмп " ужасяващи". "Не можем да допуснем този мъж да стане президент", допълва тя.Още преди вчерашните разкрития Тръмп имаше трудности да стабилизира кампанията си, след като се представи неубедително на първия дебат, а през дните след него озадачаващо влезе в словесна престрелка с кралица на красотата, която беше обидил на тема наднормено тегло. Този инцидент смая републиканците, особено предвид отчаяната нужда на Тръмп да търси подкрепа сред жените, но забележките му относно Мис Вселена бледнеят пред изразите в изтеклия вчера запис.Тръмп месеци наред намекваше, че може да използва брачните проблеми на Клинтънови и начина, по който са ги туширали, като предизборен аргумент. В началото на седмицата каза, че не планира да повдига въпроса в утрешния дебат, но съдейки по видеоклипа от тази нощ, може би е променил решението си.Източници на АП посочват, че дори номинираният за вицепрезидент на Тръмп Робърт Пенс е извън себе си от гняв, а съпругата му била направо бясна . След като петъчният ден мина под знака на вулгарните коментари на техния кандидат за президент, републиканците изпуснаха още една възможност да атакуват Клинтън. "Уикиликс" постна вчера имейли на шефа на кампанията й Джон Подеста с нейни компрометиращи речи пред шефове на Уолстрийт, които щабът й отказваше да публикува въпреки настояванията на републиканския кандидат.Само че Тръмп, чието внимание беше отвлечено от записа, не обърна внимание на имейлите, според които Клинтън е изменила позицията си за свободната търговия, а се фокусира върху изневерите на Бил Клинтън.Редовно национално проучване на общественото мнение на Ройтерс/Ипсос, публикувано вчера, показа, че Хилъри Клинтън има преднина от 5 пункта пред Тръмп сред вероятните избиратели, като тя остава без промяна през последните няколко седмици.


description: Цецка Цачева ще отсъства, но по уважителни причини.

title: Димитър Главчев от ГЕРБ ще председателства Народното събрание до президентските избори

maintext:
Димитър Главчев
Фотограф: Красимир Юскеселиев
Зам.-председателят на Народното събрание Димитър Главчев от ГЕРБ поема функциите на Цецка Цачева до президентските избори, на които тя ще се яви като кандидат за държавен глава на същата партия. Самата Цачева няма да идва на работа по време на предизборната кампания, но отсъствията й ще бъдат извинени, тъй като по думите й нямало "по-уважителна причина от това да участваш в избор". Това на практика значи, че тя ще получава възнаграждението си, което е около 4 533 лв. или 55 % по-голямо от депутатската заплата (б.а. - нейният размер е утроената сума на средната заплата в публичния сектор или 2 925 лв.)."Вече обявих, че ще даря това възнаграждение за носии на Черкаските баби", заяви днес в парламента Цачева.Според правилата народните представители нямат право на неплатен отпуск, но могат да отсъстват по уважителни и по неуважителни причини, като предварително уведомят ръководството на парламента. При определен брой неуважителни отсъствия депутатите губят 2/3 от месечното си възнаграждение.Очаква се по този начин да отсъстват и кандидатът на ГЕРБ за вицепрезидент Пламен Манушев, както и "партиотичната" кандидат-президентска двойка Красимир Каракачанов-Явор Нотев. Намеренията на управляващите са парламентът да излезе във ваканция в последните две седмици от предизборната кампания.Днес Цачева отказа да коментира изказването на премиера Бойко Борисов, че ще подаде оставка, ако тя не иде на балотаж. Предтекстът й - в сградата на Народното събрание не трябвало да се води предизборна кампания.


description: Комитетът на ЮНЕСКО за световното културно наследство прие за един месец втора резолюция, която според Израел отрича връзката на юдаизма с важно свещено място в Ерусалим. В сърцевината на спора е въпросът кой определя начина, по който се представя историята.

title: Решение на ЮНЕСКО за Храмовия хълм в Ерусалим задълбочава конфликта

maintext:
[24 live]
Мястото в Ерусалим, известно за евреите като Храмовия хълм, а за мюсюлманите - като Благородното светилище, включва Стената на плача, смятана за единствената запазена останка от комплекса, в който някога се е помещавал еврейският библейски храм.
Найлонови чували, пълни с част от най-свещената пръст в света, са натрупани на височина колкото двамата мъже наблизо, които надлежно извършват пресяване. Те претърсват земята от Храмовия хълм в Ерусалим за древни отломки, а наоколо се носи прах, разказва ДПА.От 2004 г. по силата на Проекта за пресяване на земята от Храмовия хълм са прегледани около 70 процента от приблизително 350-те камиона пръст, преместена от свещеното място през 1999 г. от мюсюлманския доверителен фонд "Уакф", който управлява джамията там, каза директорът на проекта Габриел Баркай."Ние откриваме значими находки всеки ден", казва той. Баркай показва един след друг няколко артефакта, намерени на мястото, което се смята за светиня от евреи, християни и мюсюлмани.Мястото в Ерусалим, известно за евреите като Храмовия хълм, а за мюсюлманите - като Благородното светилище, включва Стената на плача, смятана за единствената запазена останка от комплекса, в който някога се е помещавал еврейският библейски храм. Това е подпорна стена на пространството, където днес се намират джамията "Ал Акса" и светилището "Куполът на скалата".Съгласно споразумение за статуквото на мюсюлманите е позволено да се молят върху това пространство, а евреите могат само да го посещават.Извършваната от работниците дейност по пресяване на земята, изглежда, е в разрез с приетата този месец от ЮНЕСКО спорна резолюция , която според Израел е опит да се заличат еврейските връзки със свещеното място в Ерусалим."Отричането на храма е по-сериозно от отричането на холокоста", казва Баркай.В текста на резолюцията се критикува израелското правителство за неговите проекти за разкопки в Източен Ерусалим и се назовават няколко места предимно с техните ислямски имена, като до голяма степен се пренебрегват еврейските понятия.На заседание в Париж в сряда Комитетът на ЮНЕСКО за световното културно наследство прие резолюция, чийто текст е също така критичен.На хиляди километри от френската столица, при Стената на плача, известна още като Западната стена или Котел, е сравнително спокойно след края на поредицата от еврейски празници този месец.Според равина Шмуел Рабинович, който отговаря за Западната стена в основата на Храмовия хълм, идването на милиони евреи тук този месец е реакция на решението."Евреите нямаме нужда от каквато и да е легитимност за връзката ни с това място", казва той. "Това минало решение свидетелства преди всичко за това, което виждаме: че ООН не взема решения, основаващи се на действителността тук."Резолюциите напоследък едва ли са първите, които предизвикват политически смут. От 2010 г. Израел има разногласия с ООН за обектите от нейното културно наследство, а израелските лидери всеки път осъждат решенията на организацията."Всички обсъждания са за терминологията на решението, каза анализаторът от "Интернешънъл крайсис груп" Офер Залзберг. Но каква е същината на това решение?"Залзберг казва, че в сърцевината на резолюцията е начинът, по който Израел се отнася към мястото съгласно споразумението за статуквото с палестинските власти и Йордания, която е официалният попечител на джамията "Ал Акса" на Храмовия хълм.От 2011 г. ЮНЕСКО признава Палестина за член . "ЮНЕСКО е едно от полетата, където палестинците могат да изразяват себе си . . . далеч от смазващата израелска военна сила и окупация", казва преподавателят от Бирзейтския университет край Рамала Назми ал Джубе.Решенията на ЮНЕСКО предизвикват емоционални реакции, защото заемат страни в представянето на историята на Ерусалим, при което археологията и историята са политизирани по съвременни причини, казва Даниел Сейдеман от неправителствената организация "Терестриал Джерусалем"."Археологията винаги е имала политическо измерение. Тя никога не е била толкова политизирана, колкото в съвременен Ерусалим, където е просто още едно оръжие в арсенала на националната борба", казва той.А Проектът за пресяване на земята от Храмовия хълм не прави изключение. Както съобщи неотдавна в. "Аарец", проектът е подкрепян от клонящата към десницата фондация "Ир Давид", която участва в еврейската заселническа дейност."Израелски археолози и фондации събраха пръстта на определени места и започнаха да я пресяват с надеждата да намерят някакъв артефакт, който може да бъде част от претенциите им (че мюсюлманите унищожават останките от еврейския храм на Храмовия хълм), казва Джубе. Това е чиста политика." (БТА)


description: "Мирела беше много категорична. Тя каза, че получава достатъчно пари и не иска тази награда. Зная, че тя живее много обикновено, вози се с колело и няма големи разходи. Радвам се, че поне прие да ѝ подарим хубав велосипед преди няколко седмици", каза президентът на "Берое" Иван Колев.

title: Мирела Демирева се отказа от премия в полза на детско състезание

maintext:
Мирела Демирева е получила колело от "Берое"
Сребърната медалистка в скока на височина от олимпийските игри в Рио де Жанейро Мирела Демирева е отказала да получи премия от "Берое". Тя е пожелала сумата да бъде използвана за организиране на детски турнир в Стара Загора.Премията е била предвидена от клуба за сребърните ѝ медали от Рио 2016 и от европейското, обясни президентът на "Берое" Иван Колев, цитиран от bgathletic.com . Той не посочи стойността на сумата."Мирела беше много категорична. Тя каза, че получава достатъчно пари и не иска тази награда. Зная, че тя живее много обикновено, вози се с колело и няма големи разходи. Радвам се, че поне прие да ѝ подарим хубав велосипед преди няколко седмици", обясни Колев.Демирева предложила с парите да се организира детско състезание или турнир на скок на височина в Стара Загора следващото лято. "Така и ще направим", обяви президентът на клуба.Тъй като клубът организира детски състезания, средствата от премията ще бъдат използвани за турнир в дисциплината, в която се състезава Демирева.


description: Министерството на отбраната се отказа от обществената поръчка за доставка на 10 двигателя за самолетите МиГ-29 и преминава към пряко договаряне. Това съобщи на брифинг днес военният министър Николай Ненчев, цитиран от "Фокус".

title: Министерството на отбраната ще търси двигатели за МиГ-овете с пряко договаряне

maintext:
"Ще преминем към договаряне с участника, който към този момент, в най-голяма степен отговаря на изискванията на възложителя", каза Николай Ненчев.
Фотограф: Анелия Николова
Поръчката беше за до 30 млн. лв., но остана само с един потенциален участник доставка на 10 двигателя за самолетите МиГ-29 и преминава към пряко договаряне. Това съобщи на брифинг днес военният министър Николай Ненчев, цитиран от "Фокус".Поръчката беше за до 30 млн. лв., но остана само с един потенциален участник - българската "Авиостарт" ЕООД.
Желанието ни винаги е било конкурсите и процедурите по осигуряване на доставките, гарантиращи отбранителните способности на въоръжените сили, да бъдат публични и прозрачни, заяви Ненчев, като добави, че това се прави, за да могат да се изпълнят заявените необходимости двигателите да бъдат доставени своевременно на ВВС.
Министерството на отбраната се отказа от обществената поръчка заПо информация на "Медиапул" обаче в хода на преговорите компанията е обявила, че ще разполага с търсените нови или ремонтирани двигатели едва през 2017 година и към момента не може да представи изискваните от министерството технически данни.Днес министърът каза, че решението да се премине към пряко договаряне е мотивирано с желанието да се постигнат по-добри условия за цената и за сроковете именно с "Авиостарт".Министърът информира, че за този месец ВВС разполагат с 4 изтребителя МиГ-29, които са в бойно дежурство, и общо девет изправни машини. Същото е за ноември, декември, януари и февруари 2017 г. През март обаче един от самолетите ще бъде с изчерпан ресурс, като така остават 8, а през април ще останат 7. Въпреки това по думите му и след април страната ще може да се изпълнява ангажиментите си по охраната на въздушното си пространство. От военното ведомство се опитват да договорят по-добри условия по сроковете, за да получат съответните двигатели малко по-рано, за да обезпечат изцяло не толкова възможността за охрана на въздушното пространство, колкото да осигурят възможността пилотите да имат необходимия им нальот, се разбра от думите на министъра, цитирани от БТА.В отговор на въпрос министър Ненчев потвърди, че има несъответствия в документите на класираната на първо място фирма. "Но ние нямаме други възможности, заяви Ненчев, като отново посочи, че затова преминават към директно договаряне, за да могат да изчистят несъответствията.Той прогнозира, че договорът ще бъде подписан до края на годината.За него е важно на първо място двигателите да бъдат надеждни. Дали ще бъдат нови, дали ще бъдат отремонтирани - за мен е важно да има абсолютна гаранция, защото това е важно за хората, които изпълняват мисията, посочи Ненчев.


description: Нужно е системно решение по отношение на назначенията, които президента предлага, каза кандидатът за държавен глава от Реформаторския блок Трайко Трайков в интервю за телевизия Би Ай Ти. Идеята беше лансирана в отговор на въпрос за предлаганите от президента хора в ръководството на БНБ.

title: Съвет за назначенията и връщане на закони, приети от под половината депутати, обеща Трайков

maintext:
Фотограф: Цветелина Белутова
Нужно е системно решение по отношение на назначенията, които президента предлага, каза кандидатът за държавен глава от Реформаторския блок Трайко Трайков в интервю за телевизия Би Ай Ти. Идеята беше лансирана в отговор на въпрос за предлаганите от президента хора в ръководството на БНБСпоред Трайков на такива постове трябва да се правят назначения при конкуренция и обществено вглеждане. Кандидатът за президент уточни, че не би назначил човек, който е работил за Държавна сигурност.Трайчо Трайков заяви също, че ако стане президент, ще обяви на депутатите, че ще връща всички важни закони, който са приети от по-малко от половината народни представители. Той допълни, че става дума за данъчните и изборните закони.Трайчо Трайков обяви, чеи то с причина. "Не мога да приема, че една европейска страна, в XXI век, не може да се справи с проблем, създаден от няколко хиляди души", поясни той.Кандидатът за президент на Реформаторския блок каза още, че има идеи за съдебната реформа и е готов да участва в нея със законодателни инициативи. Трайков се обяви за намаляване на парламентарната квота в съдийската част на Висшия съдебен съвет. Според него е нужна и реформа на прокуратурата, която е изградена по съветски модел.Трайков се обяви заи обяви, че е готов да помогна за разплитането й. Той обаче не скри, че има притеснения от действията на прокуратурата, защото е изпитал приьомите на работа на нейните представители. "От прокурорите можеш да очакваш всякакви магарии. Нека не забравяме, че тази прокуратурата направи разследване срещу действащия президент", поясни кандидатът за държавен глава.Трайчо Трайков смята, че субсидията за партиите трябва да е по-ниска. По отношение на проблемите с гласуването в чужбина, той обясни, че решението е в електронното гласуване. "Време е държавата да бъде на висотата на технологиите", допълни Трайков.Попитан от кого би поискал подкрепа, ако стигне до балотаж, кандидатът на Реформаторите обяви, че ще я търси от всеки български гражданин., каза още Трайков.Попитан, дали като президент, би се срещнал с руския президент Владимир Путин, кандидатът отговори, чезависи от момента и контекста. "Не е първата и желана среща, но може от нея да произтече нещо полезно за България", посочи Трайков.Според него изконният български патриотизъм е прозападно ориентиран. "Българският патриотизъм предполага да се съчувства на хората, които са преследвани. Не може човешките права да се загърбват", коментира Трайков последните екстрадирания на турски граждани. По неговите думи Турция не е заплаха за България, ако страната ни използва добре ресурсите на съюзниците си.В заключение кандидатът за президент на Реформаторския блок призова за него да гласуват всички хора, които харесват позициите му. "Това не са само думи, а неща, които ще изпълня", уточни Трайков.


description: Вицепрезидентът на ФИФА смята, че ако Англия и САЩ бяха станали домакини, е щяло да се запази статуквото

title: Русия 2018 и Катар 2022 дали шанс на ФИФА да се изчисти от корупията

maintext: Вицепрезидентът на ФИФА Виктор Монталиани заяви, че присъждането на домакинството на световните първенства по футбол на Русия и Катар е дало възможност да започне прочистването на организацията от корупция.Русия спечели правото да приеме шампионата през 2018 г., а четири години по-късно домакин ще е Катар. Двете страни бяха избрани по съмнителни причини през 2010 г.След това във футбола избухнаха корупционни скандали, заради които президентът на ФИФА Сеп Блатер и неговите приближени овакантиха своите постове си."Мисля, че това беше началната точка и отправната точка да се случат някои неща", каза канадецът на конференцията "Лидерите в спорта" в Лондон."Ако Русия и Катар не бяха получили тези първенства, щяхме ли да сме в ситуация да изчистим играта? Ако Англия и САЩ бяха взели световното първенство, може би щяхме още да гледаме статуквото", прогнозира той."Може би най-доброто, което можеше да се случи на футбола са Русия и Катар", добави той.Монталиани беше избран за президент на зона КОНКАКАФ по-рано през годината. Той наследи преследвания на корупция Джефри Уеб като лидер на футбола в Северна и Централна Америка, и Карибите.Канадецът каза още, че има идея за преименуването на тази зона, като тя стои на дневен ред и се разглежда.


title: Мая Манолова поиска ЦИК да преразгледа три от решенията си

maintext:
Фотограф: Анелия Николова
Омбудсманът Мая Манолова е изпратила позицията си до Централната избирателна комисия, в която настоява изборната администрация да преразгледа три от решенията си, свързани с провеждането на избори, съобщиха от пресцентъра й.Първият казус е свързан с постъпила до омбудсмана информация, че български граждани, живеещи във Великобритания, могат да бъдат възпрепятствани да упражнят избирателното си право на предстоящите избори. Опасенията на Манолова са продиктувани от факта, че избирателните секции, които могат да се образуват в една държава, не може да надвишават 35."Към настоящия момент във Великобритания има подадени над 7 хил. заявления, като в 51 места подадените заявления надхвърлят изисквания минимум от 60 за образуване на отделна избирателна секция", пише Мая Манолова.И продължава, че "докато за Великобритания съществуват сериозни и реални опасения, че броят на избирателните секции ще е недостатъчен за многобройните избиратели, в други държави ще бъдат служебно разкрити избирателни секции в дипломатически и консулски представителства при нито едно подадено заявление за гласуване и при отсъствието на български общности в тези места (Пхенян, Улан Батор, Рамалла, Триполи, Багдад, Адис Абеба и редица други)."В този смисъл омбудсманът очаква ЦИК да уважи волята и желанието на нашите сънародници извън страната, изразени в подадените от тях заявления да гласуват в отделни избирателни секции, като реши да се създадат толкова секции за колкото има подадени изискуемия брой заявления за гласуване.Вторият казус, за който омбудсманът се обръща към ЦИК, е свързан с "опита по административен път ЦИК да неглижира референдума, който трябва да се проведе заедно с изборите за президент и вицепрезидент". Става въпрос за решението на ЦИК, според което избирателят трябва да заяви изрично желанието си да гласува и в националния референдум."Това е в противоречие с демократичните принципи и нарушава гражданските права на гласоподавателите, като не им гарантира пряк достъп до съответната бюлетина", подчертава Мая Манолова.Тя допълва, че предоставянето на бюлетина за референдума само след изрично поискване от страна на гражданина може да затрудни или даже да осуети участието му в допитването.Третият казус, за който омбудсманът се обръща към ЦИК, е свързан с ограничаване на медиите и на правото на политическите субекти сами и без административна намеса да определят своите медийни партньори."ЦИК "дописва" Изборния кодекс и създава правила, които пряко увреждат медийната свобода, като ограничава участието на регионални медии и онлайн новинарски услуги. Това би се отразило негативно върху правото на гражданите на информация за предстоящите избори и референдум", пише Манолова.


description: Цялостната реставрация, по сметките на един от големите идеолози на проекта Божидар Димитров, ще излезе към 8 милиона.

title: Кабинетът отпусна още 250 хил. лв. за Голямата базилика в Плиска

maintext:
На същото заседание Министерският съвет преобразува част от музея "Квадрат 500" от публична държавна собственост в частна и даде разрешение на Министерството на културата да го премахне. Става дума за сграда на два етажа от Южното крило на галерията, чието преустройство предстои. От Министерството на културата уточниха, че става дума за малка част от сградата на някогашния Музей за чуждестранно изкуство, която е конструктивно нестабилна. Преди време то промени плановете си да бута и залепената за нея конструкция на бившия клуб "Планет" с аргумента, че така ще спести пари.
Кабинетът ще отпусне на Министерството на културата още 250 хил. лв. за изграждането на Голямата базилика в Плиска, съобщава пресцентъра на Министерския съвет. С това публичните средства, отделени от правителството специално за научно спорния проект , стават 1,5 млн. лв. Цялостната реставрация, по сметките на един от големите идеолози на проекта Божидар Димитров, ще излезе към 8 милиона, но ясни планове откъде ще дойдат те засега няма.


description: Световният номер 2 победи испанеца Роберто Баутиста Агут със 7:6 (1), 6:1 и спечели турнира от сериите "Мастърс" в Шанхай.

title: Мъри спечели мастърса в Шанхай и доближи първото място на Джокович

maintext:
Мъри спечели трета титла в Шанхай и изравни рекордьора по отличия в турнира Новак Джокович
Шотландецът направи още една заявка за първото място в света
Статистиката от финала в Шанхай
[TennisTV]
Мъри грабна шеста титла през 2016 г.
Световният номер 2 Анди Мъри победи испанеца Роберто Баутиста Агут със 7:6 (1), 6:1 и спечели турнира от сериите "Мастърс" в Шанхай.Олимпийският шампион пропиля три сетбола при пробив аванс в първия сет, но го спечели след блестящ тайбрек. Във втората част той не остави шансове на Баутиста Агут, за когото това беше десети финал, но първи извън най-ниската категория "АТП 250".Шотландецът завоюва шеста титла през тази година и се доближи до първото място в световната ранглиста. От утре той ще изостава с 2415 точки от лидера Новак Джокович и ще запази надежди за пръв път в кариерата си да завърши сезон като номер 1.Мъри вече застрашава сериозно и първото място на сърбина в годишната ранглиста, отразяваща представянето през календарната 2016 г. Олимпийският шампион събира 9685 точки, които го доближават само на 915 точки от Джокович.С успеха срещу Баутиста Агут Мъри грабна втората си мастърс титла през 2016 г. след тази в Рим и общо 13-а от 20 финала в своята кариера. Той се изравни с Борис Бекер на деветото място във вечната ранглиста по трофеи от сериите "Мастърс".Общият брой на титлите на британеца вече е 41 от 62 финала. Баутиста Агут остава с четири трофея, два от които през тази година - в Оукланд и София. В понеделник 28-годишният испанец ще се изкачи на рекордната в кариерата си 13-а позиция в света.Мъри, който преследваше трета титла в Шанхай, срещна сериозна съпротива от Баутиста Агут в първия сет на финала. Испанецът играеше много стабилно, рядко допускаше непредизвикани грешки и вкарваше доста първи сервиси.Баутиста Агут не даде шанс за пробив на световния номер 2 в първите си три подавания. При четвъртото си обаче се пропуска и след поредица от несполучливи удари допусна пробив.Мъри затвърди предимството си, а при 5:4 сервираше за спечелването на първия сет. Той стигна до два сетбола при 40:15, но Баутиста Агут ги спаси. Стигна се до трети, но испанецът отново показа хладнокръвие. Не само това, а секунди по-късно той получи шанс за връщане на пробива и веднага се възползва.Двамата взеха следващите си подавания и влязоха в тайбрек. В него Мъри вдигна оборотите и не даде никакви шансове на Баутиста Агут. Шотландецът стигна до шест поредни сетбола при 6:0 и успя да реализира втория, печелейки 11 от последните 12 точки в първата част.Във втората част нямаше и помен от съпротивителните сили на Баутиста Агут. Испанският тенисист допусна три пробива от три възможности, като спечели едва две точки в трите си подавания. Мъри позволи да загуби пробива аванс, който взе при 2:0, но това беше всичко, което даде на съперника.Мъри приключи мача за 96 минути и спечели трета титла в Шанхай след 2010 и 2012 г. Той се изравни с рекордьора по титли от турнира Джокович (2012, 2013 и 2015 г.) и приключи тазгодишното китайско турне с десет победи от десет мача.


description: Спрямо края на 2014 г., руските купувачи на ваканционни имоти в България намаляват над три пъти, докато броят на българските нараства. Това показва анализът на компанията Green Life Development & Resorts, предоставен на медиите.

title: Три пъти по-малко са руските купувачи на имоти в България след края на 2014 г.

maintext:
Фотограф: Асен Тонев
Спрямо края на 2014 г. руските купувачи на ваканционни имоти в България намаляват над три пъти, докато броят на българските нараства. Това показва анализът на компанията Green Life Development & Resorts, предоставен на медиите.
"След събитията в Украйна през 2014 г. броят на рускоговорящите купувачи рязко падна, но от началото на 2015 г. пазарът се задържа на относително стабилно ниво", коментира изпълнителният директор на компанията Теофил Петров. "Общият обем сделки не търпи съществена промяна, но такава се вижда в типа на купувачите и техните мотиви за покупка. От изцяло външен пазарът на имоти в сегмента "втори дом" става все по-насочен навътре",
допълва Петров.
По данни на регистъра БУЛСТАТ нараства влиянието на купувачи от Западна Европа като делът им е около една четвърт от този на рускоговорящите. Според Green Life Development&Resorts обяснението е в това, че сделките с граждани от страни от Западна Европа са всъщност с емигрирали българи, водени както от носталгията, така и от желанието да инвестират спестяванията си.


title: Комисар от ООН предложи да се спре с правото на вето при престъпления срещу човечеството

maintext:
[UN Photo]
Зеид Раад ал Хюсеин, върховният комисар на ООН по правата на човека, призова да бъде прекратено използването на право на вето в Съвета за сигурност на световната организация за случаи на престъпления срещу човечеството.Ако САЩ, Русия, Китай, Великобритания и Франция няма да могат да прилагат тази си привилегия, извършителите на подобни действия ще може бързо да бъдат предавани на Международния наказателен съд в Хага.Хюсеин предупреди във вторник Русия да не използва при въздушните си бомбардировки в сирийския град Алепо фосфорни бомби, защото употребата им срещу граждански обекти може да се класифицира именно като престъпление срещу човечеството.Според него ситуацията в обсадената източна част на града изисква смели нови инициативи. Изпращането в съда "би било повече основателно предвид безконтролното насилие и абсолютно шокиращата безнаказаност, характеризиращи конфликта, както и мащаба на извършваните престъпления".Комисарят обвини Дамаск и съюзниците му в системни нападения срещу цели, защитени от международното законодателство, включително медицински обекти, хуманитарни служители и водоснабдителната система.Зеид не призовава за пълна отмяна на правото на ветото, а за ограничаването му при особено тежки случаи на международни престъпления, уточни говорителят му Рупърт Колвил.По повод фосфорните бомби, предизвикващи пожари с особено висока температура, Зеид сравни Алепо с унищожаването на Варшава, Сталинград и Дрезден по време на Втората световна война. Да наричаш противника си "терористична организация" не е достатъчно основание да пренебрегваш законите за водене на война, добави той. Зеид напомни, че безразборното бомбардиране с фосфорни бомби срещу населени квартали е забранено и с договор, по който Русия е страна.В понеделник по данни на СЗО в източната част на Алепо, където има вероятно над 270 000 души, частично действат само 6 болници и една спешна травматология.


title: Липсата на данни от Мусала нямало "значително да влоши " прогнозите за времето

maintext:
Фотограф: Видка Атанасова
- че временното затваряне на станцията ще разстрои прогнозите им и ще доведе до неточности.
Самият Брънзов е в чужбина и не отговаря на мобилния си телефон, за което казва, че е предупредил медиите.
Заради големия обществен интерес по темата след като се разбра, че станцията затваря, директорът обяснява подробно системата на работа.
На всички високопланински метеорологични станции се дават 24-часови дежурства. Те се изпълняват от екип от двама служители. Тези екипи се сменят на 4 дни. За това са необходими петима метеорологични наблюдатели, се посочва в съобщението.
На 20 септември обаче ръководителят на станцията на Мусала Огнян Филимонов загива при инцидент в района на върха. "Оказа се, че вторият наблюдател липсва по неизяснени до момента причини.Предварителните данни сочат, че той е бил и все още е извън България. Ръководителят на Временното затваряне на метеорологичната станция на връх Мусала няма да попречи в голяма степен на метеорологичната прогноза, изготвяна от Националния институт по метеорология и хидрология (НИМХ). През пролетта предстои монтаж на автоматична станция. Това се разбира от становище на директора Христомир Брънзов, публикувано на сайта на института. Междувременно синоптици заеха друга позиция - че временното затваряне на станцията ще разстрои прогнозите им и ще доведе до неточности.Самият Брънзов е в чужбина и не отговаря на мобилния си телефон, за което казва, че е предупредил медиите.Заради големия обществен интерес по темата след като се разбра, че станцията затваря, директорът обяснява подробно системата на работа.На всички високопланински метеорологични станции се дават 24-часови дежурства. Те се изпълняват от екип от двама служители. Тези екипи се сменят на 4 дни. За това са необходими петима метеорологични наблюдатели, се посочва в съобщението.На 20 септември обаче ръководителят на станцията на Мусала Огнян Филимонов загива при инцидент в района на върха. "Оказа се, че вторият наблюдател липсва по неизяснени до момента причини.Предварителните данни сочат, че той е бил и все още е извън България. Ръководителят на
службата на Мусала не е докладвал за това отсъствие от работа, поради което не е изпратен втори наблюдател", обяснява Брънзов.
Той е назначил по случая вътрешна проверка, от която резултатите засега не са оповестени.
Така към момента станцията на Мусала остава с трима метеорологични наблюдатели и не е възможно да се формират 2 екипа, освен ако драстично не наруша Кодекса на труда, посочва директорът.
Той обяснява, че процедурата по обявяване на конкурс, избор, обучение и изпит за допуск до работа на един метеорологичен наблюдател в най-добрия случай продължава месец, месец и половина. Това на практика означава, че най-рано в началото на ноември службата може да започне работа.
"В конкретния случай, освен знанията по метеорологични наблюдения, новите двама служители трябва да имат и значителен опит за работа в планината в зимни условия - изискване, което е малко вероятно да бъде реализирано. Станалият инцидент още веднъж показа, че това е важно условие за запазване на здравето и живота на наблюдателите", посочва директорът.
Той признава, че забавянето във времето и липсата на зазимяване и консервиране на
Мусала в действителност ще доведе да сериозни повреди по инсталациите и апаратурата в нея. Такава теза през последните дни защитиха и метеоролози.
Така след консултация с ръководния екип на института по казуса Брънзов взема решението да се прекъснат измерванията на върха до пролетта. Това той определя като "единственото отговорно и болезнено решение". Допълва, че животът и здравето на работещите в института са по-важни.
"За успокоение на обществеността – липсата на данни от Мусала няма "значително да
влоши" качеството на синоптичните прогнози, както твърдят някои "специалисти", посочва той.
По повод информациите за това, че Брънзов има няколко фирми, една от които се занимава с автоматични метеорологични станции, той нарича това спекулации с конфликт на интереси.
По информация на "Дневник" Брънзов е декларирал всичките си фирми при кандидатстването за поста. Решението за назначението му след конкурс е от 29 октомври 2014 г.
"Единствено мога да кажа, че съм изпълнил всички изисквания на Закона за предотвратяване и установяване на конфликт на интереси и Устава на БАН. Никаква фирма или организация, свързана с моето име не е доставяла каквото и да е или участвала в процедура по Закона за обществените поръчки, обявена от НИМХ -БАН. Интересуващите се могат лесно да го проверят в
регистъра на Агенцията за обществени поръчки, както и в сайта на НИМХ-БАН", посочва той.
Вярно, по думите му, е само това е само това, че тази година е обявена обществена поръчка за закупуване на високопланинска автоматична метеорологична станция, която е спечелена от финландската фирма Vaisala и предстои доставката й до края на годината. Тя е предназначена за Мусала и когато условията през 2017 г. на върха позволяват, ще се изпълни монтажа й.
Той посочва и че не би искал да вярва, че предстоящата модернизация и автоматизация на измерванията на Мусала е причината за кампанията, която според него се води.


title: Ново силно земетресение разтърси централна Италия

maintext:
[EMSC]
May the Lord bless Italy hit by another strong earthquake just days after damaging tremors hit the centre of the country #Norcia #earthquake pic.twitter.com/P8syShUZSf
— Lenny Belardo (@PopePioXIII) October 30, 2016
Италианската Гражданска защита съобщава за множество рухнали и повредени сгради в Централна Италия. Аварийните служби проверяват дали има загинали и пострадали под развалините.
Трусът от неделя е най-силният след този от 24 август, когато бяха разрушени няколко градчета и селца в Централна Италия, където загинаха близо 300 души.
Епицентърът този път е между Пиеве Торина и Норча, където пострада сериозно средновековната църква "Св. Бенедикт", съобщава "Ройтерс". Части от Норча, който се намира близо до Перуджа, са отцепени и в тесните улички влизат само спасителни екипи.
Силно земетресение с магнитуд 6.6 разтърси Централна и Южна Италия след седмица на трусове, които оставиха без покрив хиляди хора, предаде Асошиейтед прес.Европейско-средиземноморският сеизмологичен център определи магнитуд от 6.6 или 6.5 с епицентър на 132 километра североизточно от Рим и на 67 километра източно от Перуджа, близо до епицентъра на трусовете миналата седмица, съобщи БТА. По данни на центъра земетресението е било на дълбочина 10 км и е регистрирано в 8.40 ч. българско време.Посланикът на България в Рим Марин Райков каза пред Би Ти Ви, че към 10 ч. българско време няма данни за пострадали българи. В района живеят българи, но той те не са много. По думите му земетресението е било усетено силно и в Рим.Преди седмица бедствието се размина без жертви . През август обаче при подобен трус в същия район загинаха 241 души. Подробности очаквайте по-късно на www.dnevnik.bg


description: С 2.3 млн. лева повече спрямо бюджета за тази година, или общо близо 439 млн. лв., са планираните разходи на Министерството на здравеопазването през 2017 г. Най-голямо увеличение е предвидено по перото за промоция, превенция и контрол на общественото здраве - с 8.3 млн. лева.

title: Повече пари за здравна превенция и по-малко за лечение предлага Бюджет 2017

maintext:
Фотограф: Цветелина Белутова
С 2.3 млн. лева повече спрямо бюджета за тази година, или общо близо 439 млн. лв., са планираните разходи на Министерството на здравеопазването през 2017 г. Най-голямо увеличение е предвидено по перото за промоция, превенция и контрол на общественото здраве - с 8.3 млн. лева, което става 79 млн. лв. за годината. Това се вижда от публикувания днес от Министерството на финансите проектобюджет за 2017 г.Ще бъдат увеличени и разходите за администрацията - с 3.8 млн. лв., достигайки 15.8 млн. лв. през 2017 г. Около 3 млн. лв. повече ще има и за лекарствени продукти и медицински изделия, като общо се предвиждат 27.9 млн. лв. по това перо.Допълнителните пари за здравна превенция, администрацията и лекарства ще се осигурят от четвъртото основно перо в бюджетната програма на здравното ведомство. Разходите за политики в областта на диагностиката и лечението за догодина ще бъдат намалени с почти 13 млн. лв., като за тях са предвидени общо 316 млн. лв.Това са разходи за здраве извън тези, които се поемат от Националната здравноосигурителна каса. За нея от държавния бюджет през 2017 г. са отделени 1.158 млрд. лв. - с 88 млн. лв. повече отколкото през 2016 г.Максималният размер на ангажиментите на здравното министерство за разходи през годината е определен на 272 млн. лева и ведомството да остави в дълг не повече от 241.9 млн. лв., пише още в проекта.


description: Адвокатите, които представляват България и Русия по казуса с АЕЦ "Белене" са започнали разговори за условията за "потенциално уреждане на въпроса" с дължимите от НЕК суми за поръчаните два блока за ядрената централа.

title: Адвокати обсъждат кога и как България ще плати присъдената сума за АЕЦ "Белене"

maintext:
[Министерство на енергетиката]
Адвокатите, които представляват България и Русия по казуса с АЕЦ "Белене", са започнали разговори за условията за "потенциално уреждане на въпроса" с дължимите от НЕК суми за поръчаните два блока за ядрената централа. Това съобщиха от Министерството на енергетиката след проведени срещи днес в Москва на министъра на енергетиката Теменужка Петкова.
В столицата на Русия се е провело
второ заседание на работната група между представители на "Български енергиен холдинг" ЕАД, "Национална електрическа компания" ЕАД, Държавната корпорация за атомна енергия на Руската федерация "Росатом" и АО "Атомстройекспорт".
В срещата участваха и българският министър на енергетиката Теменужка Петкова, зам.-министърът на финансите Кирил Ананиев и Кирил Комаров, първи заместник генерален директор на "Росатом".
Петкова е обяснила, че Народното събрание е приело закон, благодарение на който НЕК ще получи пари от бюджета, за да се разплати с "Росатом". Преди няколко месеца компанията осъди България пред Арбитражния съд в Женева да плати поръчаното оборудване. Присъдата е за дължими 620 млн. евро. Тя не включва лихвата, която е
167 хил. евро за всеки ден просрочие.
В съобщението не се дават повече данни за това кога ще бъде направено плащането. България се опитва да договори известни отстъпки.
До края на октомври предстои завършване на дейностите по удължаване срока на работа на 5-и блок на АЕЦ "Козлодуй", а дейностите по 6-и блок се изпълняват по график, се посочва още в съобщението на министерството.


description: "Няма смисъл да обяснявам, че съм против България да плаща за съвместен еър полисинг на небето ни с НАТО", заяви още Радев

title: Румен Радев взел 125 хил. лева при пенсионирането си като командир на ВВС

maintext:
Ген. Румен Радев
Фотограф: Анелия Николова
Бившият командир на Военновъздушните сили (ВСС) ген. Румен Радев, който е кандидат за президент на БСП, заяви днес, че е 125 хил. лева, сред които 71 хил. лева от обезщетения за 20 заплати. Останалите пари били от неползван отпуск, тъй като му се налагало постоянно да лети и да обучава млади летци.Информацията бе изнесена на среща с граждани в столичния район "Младост" в опит за опровержение на военния министър Николай Ненчев. Ген. Радев обясни, че според нормативните актове заплащането било твърдо, а не зависело от летателните часове, както твърдял Ненчев."Няма смисъл да обяснявам, че съм против България да плаща за съвместен еър полисинг на небето ни с НАТО, а не против еър полисинг", заяви още ген. Радев.


title: Пътешествие с бюджет от 5 лв. на ден. За двама

maintext:
Георги Златев
Фотограф: Юлия Лазарова
оператор, сценарист и връзки с обществеността
Има хора, които не си позволяват да пътуват надалече или в страни с висок стандарт на живот, защото не могат да си позволят да се хранят по ресторанти и да понесат високите цени на местните хотели. Други по различни причини избират комфорта на организираните пътувания с автобус, при които не трябва да мислиш нищо, но и да се съобразяваш с почасовия график за всяка дейност.За някои пътешественици подобни въпроси изобщо не стоят. Такива са Маги (зоолог), Георги () и Цветин (алпинист и спелеолог, а по образование инженер).Познават се от 12 г., свързва ги страстта към пътуването. Тя ги води заедно вече няколко пъти в различни точки на Азия и по други места.Една година живеят на Канарите, където Маги учи. "У едно семейство живяхме месец, приютиха ни, хапвахме канарски манджи докато си намерим наше място", разказва Георги.Първото пътешествие заедно правят в Иран през 2007 г. Тримата плюс една канадка тръгват от България с "Голф двойка", минават през Турция, Иран до Персийския залив и обратно."Преживяхме първия си културен шок. Всички казваха, че сме луди, че ще ни се случат неприятни неща", спомня си Георги. С него разговаряме докато другите двама се намират някъде из Индонезия докато се опитват да съберат средства за експедиция в Папуа Нова Гвинея."Оказа се, че иранците са може би най-милият народ, помагат непрекъснато, канят те от улицата в дома си, нагостяват те, може да останеш да спиш у тях".Първоначално стресираща се оказала среща с въоръжени военни, които ги накарали да карат след тях. Докато стигнат до място, което военните им предложили за бивак, защото било безопасно. "Оказаха се изключително добронамерени".По-късно тримата живеят една година в Китай. Пътешествието из страната съчетават с даване на уроци по английски и така финансират престоя си.Сега се надяват да тръгнат на изследователско пътешествие в Папуа Нова Гвинея от средата на ноември до средата на февруари. Защото е "изключително диво. Като преди стотици години". Целта им е да покажат и чрез филм живота на местните, не онези, които обичайно се показват на туристите в близост до по-оживените места, а тези от вътрешността на страната. Искат да разчупят стереотипите, според които там живеят едва ли не канибали.Обичайно при тези пътешествия правят научно-популярни филми. Могат да се видят и в сайта им . В допълнение Маги, която работи в университета на Тенерифе, има интерес към различни лечебни растения и практики, за които ще събере научен материал.Обичайно тези пътувания са пътуване на автостоп, спане на палатка, а бюджетът за двама се получава средно общо по пет лева на ден, разказва Георги. За предстоящото пътуване обаче искат да купят по-добра камера, с която да заснемат видеоматериала и се налага да наемат хеликоптер, за да стигнат до вътрешността на страната, докъдето няма развита инфраструктура. Така бюджетът нараства до 13 хил. лева за тримата. Започнали са кампания по т. нар. карудфъндинг , която, ако не успее, само Маги и Цветин ще продължат пътуването от там, където се намират в момента, и няма да успеят да навлязат във вътрешността на страната.По думите на Георги започва да нараства броят на хората, които подкрепят финансово проектите им, макар и с дребни суми - по един-двама души месечно даряват по 10-20 евро. В допълнение те правят публични прожекции на филмите си и изложби.На въпроса ми как успяват да вместят толкова дълги пътешествия в работния си график, Георги обяснява, че днес пазарът на труда е много динамичен и ако нямат работа в момента тръгват, а ако имат напускат. В университета на Маги пък явно проявяват толерантност към дългосрочните й отсъствия.Следващ план предвижда да отидат до Австралия или Нова Зеландия, където малко да поработят, за да съберат пари за следващо пътуване."Не ни омръзва, не се уморяваме. Като се задържим в някой град десет дни, на десетия ден искаме да тръгваме", обяснява Георги. Така си представят живота си. Засега.Бидейки тук и толкова засипани с информация реално имаме доста погрешна представа за хората в тези отдалечени точки и сме пълни със стереотипи, казва той за нуждата да отидеш и да видиш с очите си. А като се върнеш да си научил толкова много въпреки липсата на общ език с тези, с които си споделял храната, покрива над главата си и взаимното любопитство.В сайта-керван на тримата има и подробни указания за желаещите да вървят по техните маршрути - какво да вземат и какво - не, откъде да си купят добра карта на района и др. ценни напътствия.


description: Миналият месец се разбра, че България ще получи 160 млн. евро помощ от Европейския съюз за справяне с бежанската криза.

title: Бъчварова: 10% от средствата за интеграция на бежанци ще бъдат от бюджета

maintext:
Фотограф: Георги Кожухаров
осигуряване на жилища
"България е поела ангажимент заедно с всички останали държави по механизма на релокацията за 1300-1400 бежанци и 100 човека по механизма за презаселване от Турция", поясни тя.
По време на блиц контрола в НС Бъчварова заяви, че от отпуснатите спешно на страната 160 млн. евро, 70% са за подобряване на охраната на границата и едва 12% ще отидат за мерки, свързани с вече пристигналите в България кандидати за убежище. Допълни, че плащанията ще започнат да идват, след като се уредят всички документи, бъдат приети условията да се обучават бежанците на език, да си намерят работа и т.н. Изброи и как ще се разпределят част от средствата: "14 млн. евро са за издръжка на персонал, храна, превод, охрана, медицинска и психологическа помощ. 5 млн. евро за преместване на един от домовете в София, защото е в прекалено лошо състояние". Бъчварова уточни, че са предвидени и 2 млн. за доброволно връщане на 1 000 бежанци в страните им.
Десет процента от средствата за интеграция за бежанци ще бъдат от националния бюджет, а останалите - от европейско финансиране. Това се разбра от думите министъра на вътрешните работи Румяна Бъчварова пред журналисти в Народното събрание. Днес БСП и Бъчварова влязоха в спор за 160-те млн. евро, които Европейският съюз ще отпусне на България за справяне с бежанската криза. От левицата дадоха извънреден брифинг, а въпросът бе повдигнат и на блиц контрола в парламента.БСП обвини управляващите, че повечето пари от помощта от ЕС ще отидат зана бежанци, вместо за охрана на границата. Депутатът Таско Ерменков заяви на брифинг в парламента, цитиран от агенция "Фокус", че социалистите са за отмяна на одобрената от правителството наредба за интеграцията на бежанците, която предвижда осигуряване на жилищно настаняване, детски градини и училища за децата, обучение по български език, здравно осигуряване и др.Отговорът на Бъчварова в кулоарите бе, че в случая става дума не за заселване, а за осигуряване на пребиваване. "Това е нашият ангажимент, когато сме приели механизма за релокация и презаселване", заяви тя."За всеки бежанец са определени сумите, които се предоставят. Тази политика и мерки имат европейско финансиране. Националното съфинансиране е в рамките на 10%, в което е например преместването от мястото, на което пристигат, до съответната община", коментира министърът. Тя добави, че реалистичният период за интеграция на бежанците е 2 години, а има държави, които разчитат на мигрантите за осигуряване на работна сила. Бъчварова добави, че мигрантите биват задържани по-дълго в центровете за настаняване, за да се направят възможно най-добре необходимите проверки.На въпрос дали е възможно да ни бъдат върнати бежанци по Дъблинското споразумение, тя обясни, че засега общото решение е, че няма да има такова връщане. "Връщането не е в рамките на тази програма по интеграция на тези, които са релокирани или презаселени", допълни Бъчварова.


title: Холандия може да оттегли подкрепата си за асоциирането на Украйна с ЕС

maintext:
Премиерът на Холандия Марк Рюте.
Холандският премиер Марк Рюте съобши, че в понеделник правителството му може да внесе в парламента законопроект за оттегляне на подкрепата на страната от договора за асоциация на Украйна към Европейския съюз (ЕС).Според Рюте, цитиран от "Ройтерс", отхвърлянето на споразумението ще е грешка и ще подкопае европейското единство, но ако до края на седмицата услията му за постигане на политически компромис завършат с неуспех, той няма да има избор.Холандия е единствената страна членка на ЕС, която все още не е ратифицирала споразумението за по-тесен съюз в областта на политиката, търговията и сигурността между блока и Киев. На референдум през април с голямо мнозинство гласувалите отхвърлиха споразумението с Украйна Рюте иска да постигне компромис с ЕС, Украйна и политическите формации в Холандия, който ще позволи изпълнението на споразумението и едновременно с това ще се съобрази с резултата от референдума.Спогодбата, която бе финализирана след анексирането на Крим и избухването на конфликта в Донбас през 2014 г., отчасти вече се изпълнява, но бъдещето му зависи от Холандия.Отказ на Амстердам "ще нанесе големи щети и трябва да направя всичко, за да убедя в това партиите, които все още не го вярват", обясни на пресконференция Рюте.


description: Руската помощ за военната офанзива на армията на сирийския президент Башар Асад намали перспективите за успех на руско-американските усилия за уреждане на мир в Сирия. Това увеличава вероятността Барак Обама да остави на своя наследник разрешаването на един всепо-сложен конфликт.

title: С провала на примирието в Сирия Обама оставя тежко бреме на своя наследник

maintext:
Путин се възползва от времето преди избора на нов американски президент, за да овладее възможно най-много територия в Сирия.
Руската помощ за военната офанзива на армията на сирийския президент Башар Асад намали перспективите за успех на руско-американските усилия за уреждане на мир в Сирия. Това увеличава вероятността Барак Обама да остави на своя наследник разрешаването на един всепо-сложен конфликт, пише "Ройтерс".Войната, която вече навлезе в шестата си година , досега отне живота на 250 000 души, прогони от домовете им 11 милиона души и предостави на "Ислямка държава" база за нападенията им срещу Запада."Който и да е следващият президент на САЩ, този сериозен проблем ще го занимае още в първия ден от мандата му", обяснява Фредерик Хоф, бивш съветник на Обама за Сирия, който днес е част от мозъчния тръст "Атлантически съвет". "Това е проблем, който под една или друга форма ще е в дневния ред поне в първи мандат на следващия държавен глава, а вероятно и повече".Според американски държавен служител Белият дом е планирал да поддържа сегашното хаотично статукво в Сирия до края на мандата на Обама. "Те се надяват, че могат да прехвърлят тази каша на следващия президент. Но ето че бъркотията избухна с нова сила и сега ще им се наложи да измислят какво да правят", обяснява анонимният източник.Други официални лица, пожелали анонимност, обясняват, че руски самолет, артилерия и военни съветници участват директно със сирийските сили в офанзивата на Алепо -най-голямото населено място, досега контролирано от подкрепяната от Вашингтон умерена опозиция.Шиитски милиции от Афганистан, Ливан и Ирак също участват в атаката срещу опустошения анклав, където 250 000 мирни граждани са подложени на всекидневни въздушни удари, обясняват източниците. "Офанзивата в Алепо се оказва безкомпромисен опит да се смаже съпротивата", добавя един от събеседниците на "Ройтерс".Дори и след договореното през февруари временно примирие между бунтовниците и режима на Асад, полетите на руските самолети дотам са продължили със същата честота – около 40 на ден.Според представители на американското разузнаване руският президент Владимир Путин се възползва от отказа на Обама да се намеси в Сирия и от ограничените му възможности за действие няколко месеца преди края на мандата му, за да овладее възможно най-много територия в Сирия преди идването на новия държавен глава на САЩ.Според тези източници Русия реално не участва в миротворческите усилия, а Путин се опитва възможно най-бързо да отслаби сирийската опозиция - задача, в която поне досега отбелязва успех.Какви стъпки ще предприеме Обама в настоящата ситуация е трудно да се предвиди."Към момента не изглежда, че Белият дом има "План Б", споделя Хоф.Американският президент се опитваше да сведе до минимум участието на САЩ в Сирия. Той многократно отхвърли предложения като тези за създаване на забранени за полети зони, или за въоръжаване на умерената опозиция срещу Башар Асад."Едно от нещата, които ми тежат най-много, е нашата неспособност да си отговорим на въпроса какви са последствията от бездействието ни", споделя бивш държавен служител, свързан с американската политика спрямо Сирия. "Винаги сме били съсредоточени върху ефектите от действията ни...Но трябваше да обмислим и как няколкогодишното ни бездействие ще се отрази на имиджа на САЩ и на развитието на конфликта".Обама ограничи ролята на САЩ в близкоизточната страна до подкрепа за формациите, биещи се срещу "Ислямска държава" в североизточната част на Сирия. Той се стремеше към преговори с Русия, която през септември 2015 г. започна въздушни удари в подкрепа на Башар Асад. Но след последните действия на Москва и след официално прекратеното сътрудничество между САЩ и Русия за Сирия , американският президент вече не може да разчита, че примирието ще бъде спазвано, докато неговият наследник поеме поста на 20 януари.Чарлз Листър, изследовател от мозъчен тръст за Близкия изток, се съмнява, че дори сега Обама ще възприеме по-активна позиция. "В противен случай това би била най-невероятната промяна на външната политика на САЩ в последните 8 години".При все това администрацията на президента може би ще трябва да работи върху задълбочаващата се хуманитарна криза. Падането на Алепо би отприщило нова мигрантска вълна към Европа, която миналата година прие над 1 милион бежанци.Нещо повече – подкрепяните от САЩ сирийските бунтовници, разтревожени от липсата на действие от страна на Обама спрямо Алепо, могат да се присъединят към сирийския клон на "Ал Кайда". Чарлз Листър, който поддържа връзки със сирийските бунтовници вътре в страната, споделя, че сред тях расте разочарованието от Обама заради невъзможността да договори трайно примирие с основния защитник на режима на Асад – Русия."Ситуацията се влошава много бързо. С всяка седмица САЩ губи предимството си в Сирия", обобщава анализаторът.


title: Исландските "пирати" се представиха под очакванията на изборите

maintext:
Пиратите с техния лидер Биргита Йонсдотир (вдясно) теоретично може да попаднат в коалиция с Партията на независимостта.
Подкрепата за исландската Пиратска партия на парламентарните избори в събота се оказа по-малко от очакваното и участието ѝ в управляваща коалиция трудно ще се състои.
При преброени около 40% от бюлетините дясноцентристката Партия на независимостта води с 30%, следвана от Лявата Зелена партия с 16% и Пиратите с почти 14%.
Биргита Йонсдотир, лидер на пиратите, заяви, че прогнозите на партията са сочели привличане на 10-15% от гласувалите, така че данните са в горната част на прогнозата. "Знаехме, че никога няма да стигнем до 30%, допълва тя.
Никоя от управляващите дясноцентристки партии, нито някоя от четирите опозиционни, предвождани от Пиратите, не изглежда да има шансове да спечели мнозинство. Много е трудно на този етап да се прогнозира какъв вид политически комбинации ще се реализират след преброяването на всички гласове.
Предполага се, че новата Реформаторска партия може да се окаже ключовият играч, но проевропейската либерална партия не е посочила с кого би се съюзила.
Прогресивната партия, вторият партньор в правителството, събра около 10%, плащайки цената за скандала и оставката на премиера Сигмундур Давид Гунлаугсон заради разкритията на "Досиетата от Панама" за връзката му с офшорна компания, държала милиони долари дългове на провалили се исландски банки.
Избирателите очевидно гласуваха да бъде премахнато управлението на островната държава в сегашния му вид. В същото време те признават усилията на Партията на независимостта да стабилизира икономиката след избухването на кризата през 2008 г.


description: "С две думи" е видеорубрика на "Дневник".

title: Как "черният турчин" Ердоган овладя държавата (видео)

maintext:
Ердоган винаги е искал да надмине Ататюрк като най-важната фигура в Турция. Преди него никой не допуска, че човек от ниските обществени слоеве може да се издигне до най-високите етажи на властта.
Как «черният турчин» Ердоган заобиколи реда, завещан от Ататюрк, и се опитва да овладее цялата държава — вижте във видеото.
С две думи" е рубрика на "Дневник" за видео. В нея гледате обяснение на важните събития - защо се случват и ефектите от тях, портрети на героите от новините, представяне на тенденции, истории. Сериозно или с ирония, но никога с компромис.
Всички видеа от рубриката може да гледате тук


description: Жребият донесе късмет на "Арсенал", "Ливърпул" и "Манчестър юнайтед".

title: Фаворитите се разминаха и получиха домакинства в четвъртфиналите за Купата на лигата

maintext:
След градския съперник "Сити" "Манчестър юнайтед" ще посрещне "Уест хем"
Фаворитите в турнира за Купата на лигата в Англия се разминаха в четвъртфиналите. Жребият донесе късмет на "Арсенал", "Ливърпул" и "Манчестър юнайтед", като ги определи за домакини.Лондончани ще приемат "Саутхемптън" в търсене на място в полуфиналите. За тях това ще е нов мач на "Емиратс" в надпреварата след успеха с 2:0 срещу "Рединг" "Ливърпул" преодоля трудно предизвикателство при 2:1 срещу "Тотнъм" на "Анфийлд" и сега се насочва към наглед по-леката задача да приеме "Лийдс"."Манчестър юнайтед" също отново ще е домакин, този път на "Уест хем". Воденият от Жозе Моуриньо отбор отстрани след 1:0 градския си съперник "Сити" с гола на Хуан Мата . "Чуковете" се справиха с 2:1 срещу "Челси".Последната четвъртфинална двойка противопоставя "Хъл сити" и "Нюкасъл". Мачовете ще се играят на 28 ноември.


description: Министърът на културата и македонската му колежка Елизабета Канческа се обявиха за съвместно преодоляване на ситуацията, настъпила след разрушаването на българския войнишки паметник.

title: Рашидов предложи на Македония общ паметник на Каймакчалан

maintext:
"Искаме тази наша инициатива да бъде реализирана съгласно всички законови изисквания, защото тя е в името на увековечаване на паметта за загиналите войници на връх Каймакчалан през Първата световна война", подчерта българския министър. "Такъв паметник ще бъде ясен израз на достойнството на двете държави, без да се накърнят нечии чувства. Нека се обединим около това, което ни свързва, и около паметта на загиналите."
Отношенията между двете държави са обтегнати, след като македонски гражданин
На срещата битката на връх Каймакчалан и да поставят общ паметник. Това стана по време на официално посещение на Рашидов в западната съседна страна, съобщава Министерството на културата."Искаме тази наша инициатива да бъде реализирана съгласно всички законови изисквания, защото тя е в името на увековечаване на паметта за загиналите войници на връх Каймакчалан през Първата световна война", подчерта българския министър. "Такъв паметник ще бъде ясен израз на достойнството на двете държави, без да се накърнят нечии чувства. Нека се обединим около това, което ни свързва, и около паметта на загиналите."Отношенията между двете държави са обтегнати, след като македонски гражданин засне на видео как разрушава българска паметна плоча . Оказа се, че тя е инициатива на български военни и не е съгласувана с македонските власти.На срещата
Рашидов постави и темата за възстановяване на паметника на полковник Константин Каварналиев.
Двамата министри се обявиха за съвместно преодоляване на ситуацията, настъпила след разрушаването на паметника, и изразиха убеждение, че
правителствата на България и Македония ще успеят да реализират идеята.
На срещата стана известно още, че българският културно-информационен център в Македония ще се премести в нова сграда в центъра на града с площ от 250 - 300 кв. метра. Откриването е насрочено за началото на 2017 г. с обща изложба на млади художници от България и Република Македония.
Министърът на културата Вежди Рашидов предложи на македонската си колежка Елизабета Канческа двете държави заедно да отбелязват годишнините от